text: La Turkiya komo se save, en akeya epoka se avia deklarada neutra, situasyon ke la avia metida en pozisyon difisil enverso la Almanya Nazista ke no keriya ke resiva refujyados fuyendo su rejim, mas espesifikamente los djudyos.  Por esto, una de las razones del rejim diktatoryal de Ismet Inonu i de su governo era de nunka kerer achetar djudyos klandestinos arivando a las aguas turkas, a ke debarken i kontinuen sus kaminos a traverso el payis para pasar a la Siriya i de aya a la Palestina, debasho del Mandato Inglez.